கேள்வி: பிர்லா குடும்பம் - கன்சியாம் தாசு பிர்லா என்பது என்ன?
பதில்: கன்சியாம் தாசு பிர்லா 1911 ஆம் ஆண்டில் ஜி.எம். பிர்லா நிறுவனத்தை நிறுவி சணல் வர்த்தகத்தில் தனது தொழில்துறையின் அடித்தளத்தை அமைத்தார். 1914 இல்,முதலாம் உலகப் போர் தொடங்கியது. சாக்கு தேவை அதிகரித்தது. போரின் போது பிர்லாவின் மதிப்பு 2 மில்லியன் ரூபாயிலிருந்து 8 மில்லியனாக உயர்ந்தது என்று மதிப்பிடப்பட்டுள்ளது. 1919 ஆம் ஆண்டில், பிர்லா சணல் என்ற சணல் ஆலையின் உரிமையாளரான இந்திய தொழில்முனைவோரின் முதல் குழுவில் இவர் இடம் பெற்றார். அடுத்த சில ஆண்டுகளில் இவர் பல பருத்தி ஆலைகளை வாங்கினார். பின்னர் இவர் பல சர்க்கரை ஆலைகளையும் தொடங்கினார். ஹிந்துஸ்தான் டைம்ஸ் என்ற பத்திரிக்கை வெளியீடு 1924 இல் ஜி.டி. பிர்லாவால் இணைந்து நிறுவப்பட்டது. 1933 இல் இவர் அதை முழுமையாக கையகப்படுத்தினார்.இந்துஸ்தான் மோட்டர்ஸ் 1942 இல் தொடங்கப்பட்டது. 1947 இல் இந்தியாவின் சுதந்திரத்திற்குப் பிறகு இவர் கிராஸிம் இண்டஸ்ட்ரிஸ் (குவாலியர் ரேயான் பட்டு உற்பத்தி, 1948) மற்றும் ஹிண்டால்கோ இண்டஸ்ட்ரீஸ் (இந்துஸ்தான் ஆலம் கம்பெனி 1958) ஆகியவற்றைத் தொடங்கினார். பல்தேவ் தாசும், அவரது மகன்களும் மோகன்தாசு கரம்சந்த் காந்தி தலைமையிலான சுவராஜ் இயக்கத்தின் முக்கிய ஆதரவாளர்களில் ஒருவராக இருந்தனர். கூடுதலாக அர்ப்பணிப்புள்ள இந்து ஆர்வலர்களாகவும் இருந்தனர். இவர்கள் மதன் மோகன் மாளவியா நிறுவப்பட்ட பனாரசு இந்து பல்கலைக்கழகம் தீவிர ஆதரவாளர்களாகவும், மகாத்மா காந்தியால் தொடங்கப்பட்ட நடவடிக்கைகளுக்கு நிதி ஆதரவாளர்களாகவும் இருந்தனர்.Business Legends, Gita Piramal, Penguin UK, Dec 1, 2010 புது தில்லி முக்கிய லட்சுமிநாராயண் கோயில் சுகல் கிசோர் பிர்லாவால் கட்டப்படு, மகாத்மா காந்தியால் திறந்து வைக்கப்பட்டது, காந்தி கேட்டுக்கொண்டதற்கிணங்க, தலித் உட்பட அனைத்து இந்துக்களும் இந்த கோவிலில் வழிபட அனுமதிக்கப்பட்டனர். இந்தியாவின் சுதந்திரத்திற்கு முந்தைய சில தசாப்தங்களில், பிர்லாக்கள் உள்ளிட்ட இந்திய வணிகர்கள், ஒரு காலத்தில் ஐக்கிய இராச்சியத்திலிருந்து இந்தியாவில்இசுக்கொட்லாந்து ஆதிக்கம் செலுத்திய தொழில்களுக்குள் நுழைந்து அதை கையகப்படுத்த சில வெற்றிகரமான முயற்சிகளை மேற்கொண்டனர். இது மகாத்மா காந்தியின் சுதேசி இயக்கம் ஒரு பகுதியாக மாறியது. இந்தியாவின் சுதந்திரத்திற்குப் பிறகு வல்லபாய் பட்டேல் போல இந்தியாவின் சில தலைவர்களுடன் பிர்லாக்கள் நெருக்கமாக இருந்தனர்.Debajyoti Burman, Mystery of Birla House, Jugabani Hahitya Chakara, 3rd reprint 1951, P. 111 நாட்டின் தேர்ந்தெடுக்கப்பட்ட முதல் மார்க்சிச அரசாங்கத்தின் விளைவாக, ஏலங்குளம் மனக்கல் சங்கரன் நம்பூதிரிப்பாடு கேரள முதலமைச்சரானபோது (1957–59), அங்கே ஒரு கூழ் தொழிற்சாலையை நிறுவ பிர்லாக்கள் அழைக்கப்பட்டனர்.Phrases And Facts: About Kerala, Partha Choudhuri, Liberation, Vol. II, No. 3 (January 1969). சமீப காலங்களில், பிர்லாக்கள் மற்றும் பல இந்திய தொழிலதிபர்கள் வெளிநாடுகளிலும் விரிவடைந்துள்ளனர்.